ब्याडमिन्टन खेलाडी भारत जाने
भारतमा हुने दुई फरक अन्तर्राष्ट्रिय ब्याडमिन्टन प्रतियोगितामा भाग लिन ६ खेलाडीसहित ८ सदस्यीय नेपाली ब्याडमिन्टन टोली शुक्रबार त्यसतर्फ जानेछ ।
काठमाडौँ — भारतमा हुने दुई फरक अन्तर्राष्ट्रिय ब्याडमिन्टन प्रतियोगितामा भाग लिन ६ खेलाडीसहित ८ सदस्यीय नेपाली ब्याडमिन्टन टोली शुक्रबार त्यसतर्फ जानेछ ।नेपालले पहिला हैदराबादमा अगस्ट २३ देखि २७ सम्म हुने इन्डिया इन्टरनेसनल सिरिजमा भाग लिनेछ । पुरुषतर्फ प्रिन्स दाहाल, क्षितिज खनाल र हिमाल चन्द तथा महिलातर्फ रशिला महर्जन, रोज पाण्डे र विष्णा विष्ट छन् । प्रशिक्षकमा राजेशप्रताप शाक्य र व्यवस्थापकमा जीवनसिंह कुँवर छन् ।सोही टोली पुनेमा अगस्ट २९ देखि सेप्टेम्बर ४ सम्म हुने इन्डिया जुनियर ग्राँ पिमा सहभागी हुनेछ । दुवै प्रतियोगितामा नेपालले पुरुष/महिलाका सिंगल्स/डबल्स र मिक्स डबल्समा गरी ५ स्पर्धामा खेल्ने नेपाल ब्याडमिन्टन संघका सचिव नवीनविक्रम शाहले जनाएका छन् ।